На основу члана 2. став 2. Одлуке о покретању поступка оснивања спортског привредног друштва („Службени лист Града Ниша“ број 13/2024) и члана 37. став 1. тачка 7) и 28) Статута града Ниша („Службени лист Града Ниша“ бро 88/2008,143/2016 и 18/2019),

Скупштина Града Ниша, на седници одржаној \_\_\_\_\_\_2024. године, донела је

**Р Е Ш Е Њ Е**

**I** Усваја се Нацрт Уговора о оснивању друштва са ограниченом одговорношћу између Града Ниша и Спортског Удружења Фудбалског Савеза Србије.

**II** Текст Нацрта Уговора о оснивању друштва са ограниченом одговорношћу је саставни део овог Решења.

**III** Ово решење и Нацрт Уговора о оснивању друштва са ограниченом одговорношћу између Града Ниша и Спортског Удружења Фудбалског Савеза Србије објавити у „Службеном листу Града Ниша“.

Број:

У Нишу,\_\_\_\_\_\_\_\_\_2024. године

**СКУПШТИНА ГРАДА НИША**

Председник

доц. др Бобан Џунић

**Oбразложење**

Чланом 2. став 2. Одлуке о покретању поступка оснивања спортског привредног друштва прописано је да текст уговора, пре закључења, усваја Скупштина Града Ниша.

Такође, чланом 2. Одлуке прописано је да Уговором о оснивању спортског привредног друштва, који у име Града Ниша закључује Градоначелница Града Ниша и који ће се закључити по прибављеном правном мишљењу Правобранилаштва Града Ниша, ближе ће се уредити међусобна права и обавезе оснивача и дефинисати назив, седиште и делатност, средства за оснивање, почетак рада, утврђивање и распоређивање добити и сношења ризика, органи, заступање и сва друга питања у складу са законом.

Град Ниш и Фудбалски Савез Србије тражили су налаз и мишљење вештака грађевинске струке о тржишној вредности катастарске парцеле 8809КО Нишка Бања, а имајући у виду све елементе и параметре који утичу на реалну процену тржишне вредности наведене парцеле.

Дана 18.04.2024. године Градска управа за имовину и одрживи развој је доставила Извештај о извршеном вештачењу Градској управи за друштвене делатности заведен под редним бројем 692-1/2024-04 од 18.04.2024. године. Стални судски вештак, Дејан Орловић, именован од стране Министарства Правде Решењем број 740-05-04422/2010-03 од 06.07.2011. године, утврдио је тржишну вредност катастарске парцеле број 8809 КО Нишка Бања у износу од 2.686.415,00 евра или по средњем курсу НБС на дан процене 29.03.2024. године 314.690.700,00 динара.

Правобранилаштво Града Ниша је дало мишљење број 90/24 на Нацрт Уговора о оснивању друштва са ограниченом одговорношћу између Града Ниша и Спортског Удружења Фудбалског Савеза Србије.

Нацрт уговора припремљен је у циљу унапређења и даљег развоја фудбалског спорта на територији града Ниша.

.

**Градска управа за друштвене делатности**

вршилац дужности начелника

Градске управе за друштвене делатности

Данијела Спасовић